pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรมการขนส่งทางบกคุมเข้มมาตรการปรับปรุงแก้ไขการจัดวางที่นั่งในรถตู้โดยสาร 3 วันแรก (15 - 17 พฤษภาคม 2560) พบรถตู้ในพื้นที่กรุงเทพฯ กระทำผิดรวม 95 ราย
วันพุธที่ 24 พฤษภาคม 2560
กรมการขนส่งทางบกคุมเข้มมาตรการปรับปรุงแก้ไขการจัดวางที่นั่งในรถตู้โดยสาร 3 วันแรก (15 - 17 พฤษภาคม 2560) พบรถตู้ในพื้นที่กรุงเทพฯ กระทําผิดรวม 95 ราย
นายสนิท พรหมวงษ์ อธิบดีกรมการขนส่งทางบก กระทรวงคมนาคม กล่าวว่า กรมการขนส่งทางบก (ขบ.) ได้ดําเนินการประชาสัมพันธ์สร้างความเข้าใจและขอความร่วมมือผู้ประกอบการปรับปรุงแก้ไขการจัดวางที่นั่งผู้โดยสารไม่เกิน 13 ที่นั่ง
รวมถึงการจัดช่องทางเดินบริเวณที่นั่งแถวหลังสุดให้มีความกว้างไม่น้อยกว่า 20 เซนติเมตร เพื่อใช้เป็นทางออกประตูด้านท้ายกรณีเกิดอุบัติเหตุ พร้อมค้อนทุบกระจก และติดตั้งข้อความ “ทางออกฉุกเฉิน” ให้สามารถมองเห็นชัดเจนในรถตู้โดยสารสาธารณะทุกประเภทอย่างต่อเนื่อง โดยเริ่มบังคับใช้กฎหมายแบบเป็นขั้นตอนตั้งแต่วันที่ 15 พฤษภาคม 2560
จากการที่ ขบ. ได้ร่วมตรวจสอบกับเจ้าหน้าที่ทหารและตํารวจ บริเวณจุดจอดรถตู้ในกรุงเทพฯ อาทิ สถานีขนส่งผู้โดยสารพื้นที่อนุสาวรีย์ชัยสมรภูมิ ตลาดมีนบุรี ฟิวเจอร์พาร์ครังสิต ใต้ทางด่วนบางนา เป็นต้น ในภาพรวมพบว่า ผู้ประกอบการและเจ้าของรถตู้ส่วนใหญ่ให้ความร่วมมือปฏิบัติตามข้อกําหนด และมีบางส่วนอยู่ระหว่างดําเนินการปรับปรุง ทั้งนี้ ช่วงระหว่างวันที่ 15 - 17 พฤษภาคม 2560 พบรถตู้กระทําความผิด 95 ราย เป็นความผิดฐานไม่ปรับปรุงแก้ไขที่นั่ง 30 ราย โดยได้เปรียบเทียบปรับในอัตราขั้นต่ํา 500 บาท พร้อมกําชับมาตรการบังคับใช้กฎหมายที่เข้มงวดมากขึ้นกรณีกระทําผิดซ้ํา ควบคู่กับการสร้างการรับรู้และความเข้าใจกับผู้ประกอบการ เพื่อให้เกิดความร่วมมือและความปลอดภัยในระยะยาว สําหรับความผิดอื่น ๆ ได้แก่ การไม่นํารถเข้าตรวจสภาพตามรอบที่กําหนด 24 ราย ไม่มีอุปกรณ์ส่วนควบตามที่กําหนด 17 ราย บรรทุกผู้โดยสารเกินจํานวนที่นั่ง 10 ราย ผิดเงื่อนไขใบอนุญาตประกอบการฯ 1 ราย และความผิดอื่น ๆ 13 ราย ซึ่งได้เปรียบเทียบปรับแล้วทุกราย
สําหรับผู้ประกอบการที่ปรับปรุงจํานวนที่นั่งผู้โดยสารแล้ว ให้นํารถเข้ารับการตรวจสภาพและแก้ไขรายการทางทะเบียนตามเงื่อนไขและระยะเวลาที่กําหนด โดยรถตู้โดยสารหมวด 2 (กรุงเทพฯ - ต่างจังหวัด) และหมวด 3 (ระหว่างจังหวัด) ดําเนินการภายในวันที่ 5 มิถุนายน 2560 รถตู้โดยสารหมวด 1 (ในเมือง) และหมวด 4 (ภายในจังหวัด) ภายในวันที่ 5 กรกฎาคม 2560 และรถตู้โดยสารไม่ประจําทาง (เช่าเหมา) ภายในวันที่ 5 สิงหาคม 2560 ทั้งนี้ หากพบการฝ่าฝืนจะดําเนินการลงโทษขั้นสูงสุดทุกกรณี
รัฐบาลไทย-ข่าวทำเนียบรัฐบาล-“ยุติธรรม” ประชุมติดตามความคืบหน้าการจัดทำร่างแผนแม่บทการบริหารงานยุติธรรมแห่งชาติ ฉบับที่ ๓
วันพฤหัสบดีที่ 29 มีนาคม 2561
“ยุติธรรม” ประชุมติดตามความคืบหน้าการจัดทําร่างแผนแม่บทการบริหารงานยุติธรรมแห่งชาติ ฉบับที่ ๓
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะอนุกรรมการประสานและพัฒนาระบบงานยุติธรรม ครั้งที่ ๑/๒๕๖๑
ในวันพฤหัสบดีที่ ๒๙ มีนาคม ๒๕๖๑ เวลา ๐๙.๓๐ น.
ณ ห้องประชุมกระทรวงยุติธรรม ๒ชั้น ๘
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานการประชุมคณะอนุกรรมการประสานและพัฒนาระบบงานยุติธรรม ครั้งที่ ๑/๒๕๖๑
เพื่อติดตามความคืบหน้าการดําเนินงานตามงบประมาณในลักษณะบูรณาการเชิงยุทธศาสตร์
ประจําปีงบประมาณ พ.ศ. ๒๕๖๑
ในโอกาสนี้ คณะอนุกรรมการฯ ได้พิจารณาร่างแผนแม่บทการบริหารงานยุติธรรมแห่งชาติ ฉบับที่ ๓
(พ.ศ. ๒๕๖๒ - ๒๕๖๕) ที่ได้ดําเนินการปรับปรุงให้ควบคู่ไปกับการจัดทํายุทธศาสตร์ชาติ
และเพิ่มเติมประเด็นกระบวนการยุติธรรมทางปกครอง
เพื่อให้การพัฒนากระบวนการยุติธรรมครอบคลุมทั้งมิติทางอาญา ทางแพ่ง และทางปกครอง
โดยมีรูปแบบเป็นแผนปฏิบัติการ เพื่อเป็นส่วนหนึ่งในการขับเคลื่อนยุทธศาสตร์ชาติและแผนการปฏิรูปประเทศ
และเป็นแผนแม่บทในการขับเคลื่อนภารกิจงานที่เกี่ยวข้องกับการพัฒนาระบบริหารงานยุติธรรมในภาพรวม
สําหรับสาระสําคัญของร่างแผนแม่บทการบริหารงานยุติธรรมแห่งชาติฯ
มีเป้าหมายสูงสุด ๒ด้าน คือ
เป้าหมายที่ ๑ ด้านการบริหารงานยุติธรรม มีธรรมาภิบาลและความโปร่งใส
เป้าหมายที่ ๒ สังคมมีความสงบเรียบร้อย ประชาชนมีความปลอดภัยในชีวิตและทรัพย์สิน
รวมทั้งมียุทธศาสตร์การขับเคลื่อน ๕ด้าน ประกอบด้วย
ยุทธศาสตร์ที่ ๑การเสริมสร้างความรู้ ความเข้าใจ และการมีส่วนร่วมด้านกฎหมายและกระบวนการยุติธรรม
ยุทธศาสตร์ที่ ๒ การส่งเสริมและพัฒนากระบวนการไกล่เกลี่ยระงับข้อพิพาททั้งทางอาญา
ทางแพ่งและทางพาณิชย์ และทางปกครอง
ยุทธศาสตร์ที่ ๓ การพัฒนากฎหมายและระบบบริหารงานยุติธรรม
ยุทธศาสตร์ที่ ๔ พัฒนาระบบการปฏิบัติต่อผู้กระทําผิด
และยุทธศาสตร์ที่ ๕ การขับเคลื่อนกระบวนการยุติธรรมด้วยดิจิทัล
รัฐบาลไทย-ข่าวทำเนียบรัฐบาล-กระทรวงเกษตรฯ ร่วมใจจัดนิทรรศการ “สถิตในใจราษฎร์ เกษตรสืบสานศาสตร์พระราชา”
วันอังคารที่ 24 ตุลาคม 2560
กระทรวงเกษตรฯ ร่วมใจจัดนิทรรศการ “สถิตในใจราษฎร์ เกษตรสืบสานศาสตร์พระราชา”
กระทรวงเกษตรฯ ร่วมใจจัดนิทรรศการ “สถิตในใจราษฎร์ เกษตรสืบสานศาสตร์พระราชา” บริเวณหน้าอาคาร 1 ภายในกระทรวงเกษตรและสหกรณ์ ด้วยสํานึกในพระมหากรุณาธิคุณอันหาที่สุดมิได้ และเพื่อเผยแพร่พระเกียรติคุณของพระบาทสมเด็จพระปรมินทรมหาภูมิพลอดุลยเดชที่มีต่อการเกษตร
นายเลิศวิโรจน์ โกวัฒนะ ปลัดกระทรวงเกษตรและสหกรณ์ เปิดเผยว่า กระทรวงเกษตรและสหกรณ์ได้รับมอบหมายจากคณะอนุกรรมการฝ่ายรับรองและบริการงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช ให้จัดการรับรองและบริการประชาชนที่ร่วมพิธีถวายดอกไม้จันทน์และผู้ร่วมพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช ในวันที่ 26 ตุลาคม 2560 โดยได้จัดซุ้มถวายดอกไม้จันทน์หน้ากระทรวงเกษตรและสหกรณ์ และจุดอํานวยความสะดวกแก่ประชาชนที่จะมาร่วมงานพระราชพิธีฯ จํานวน 2 จุด ได้แก่ บริเวณด้านหน้ากระทรวงเกษตรและสหกรณ์ และหน้าสํานักงานการปฏิรูปที่ดินเพื่อเกษตรกรรม ถ.ราชดําเนินนอก ระหว่างเวลา 09.00 – 22.00 น. ในโอกาสนี้ กระทรวงเกษตรและสหกรณ์ได้จัดนิทรรศการนําเสนอพระราชกรณียกิจของพระบาทสมเด็จพระปรมินทรมหาภูมิพลอดุลยเดช บริเวณหน้าอาคาร 1 ภายในกระทรวงเกษตรฯ โดยมีวัตถุประสงค์เพื่อถวายอาลัยและน้อมรําลึกถึงพระมหากรุณาธิคุณของพระองค์ท่าน ที่ได้ทรงช่วยเหลือราษฎรผ่านโครงการอันเนื่องมาจากพระราชดําริจํานวนมาก ตลอดจนให้ประชาชนทั่วไปได้น้อมนําแนวพระราชดําริไปปรับใช้ในชีวิตประจําวัน เพื่อสามารถพัฒนาคุณภาพชีวิตความเป็นอยู่ให้ดียิ่งขึ้น
ทั้งนี้ ได้มอบหมายหน่วยงานในสังกัดร่วมกันจัดแสดงนิทรรศการ และจัดกิจกรรมอื่นเพื่อบริการประชาชนทั่วไป ไม่น้อยกว่า 30,000 ราย ที่จะมาร่วมงานพระราชพิธี ฯ ส่วนรูปแบบการจัดนิทรรศการ ประกอบด้วยนิทรรศการการดําเนินงานตามพระราชดําริที่กระทรวงเกษตรและสหกรณ์น้อมนํามาดําเนินการ และมีการนําไปส่งเสริมและขยายผลจนเกิดประโยชน์อย่างกว้างขวาง และพระราชกรณียกิจที่นํามาร้อยเรียงเนื้อหาเป็นภาพต่อเนื่อง อันแสดงถึงพระมหากรุณาธิคุณอันล้นพ้นต่อปวงชนชาวไทยตลอดมา นอกจากนี้ ยังมีการจัดแสดงนิทรรศการมีชีวิตซึ่งตกแต่งด้วยภาพหรือสิ่งของที่ทรงใช้งานจริง เช่น รถจีบพระที่นั่ง เป็นต้น รวมทั้งได้จัดทําโปสการ์ดแจกประชาชนที่มาร่วมงานพระราชพิธีฯ
นายเลิศวิโรจน์ กล่าวเพิ่มเติมว่า “กระทรวงเกษตรฯ มุ่งหวังให้ประชาชนทั่วไปได้มีส่วนร่วมในการน้อมรําลึกและตระหนักถึงพระเกียรติคุณ พระอัจฉริยภาพ และพระเมตตาของพระบาทสมเด็จพระปรมินทรมหาภูมิพล
อดุลยเดช ที่มีต่อเกษตรกรและการพัฒนาการเกษตรของประเทศไทย ในงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช ที่จะจัดขึ้นในวันพฤหัสบดีที่ 26 ตุลาคม ที่จะถึงนี้ รวมทั้งให้ประชาชนทั่วไปได้น้อมนําแนวพระราชดําริไปปรับใช้ในชีวิตประจําวัน เพื่อสามารถพัฒนาคุณภาพชีวิตความเป็นอยู่ให้ดียิ่งขึ้นด้วย” ปลัดกระทรวงเกษตรฯ กล่าว
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-การขยายระยะเวลาลงทะเบียนเข้าร่วมมาตรการส่งเสริมการชำระเงินเพื่อซื้อสินค้าและบริการ และการนำส่งข้อมูลภาษีมูลค่าเพิ่มผ่านระบบอิเล็กทรอนิกส์ ออกไปจนถึง 15 กุมภาพันธ์ 2562
วันพุธที่ 30 มกราคม 2562
การขยายระยะเวลาลงทะเบียนเข้าร่วมมาตรการส่งเสริมการชําระเงินเพื่อซื้อสินค้าและบริการ และการนําส่งข้อมูลภาษีมูลค่าเพิ่มผ่านระบบอิเล็กทรอนิกส์ ออกไปจนถึง 15 กุมภาพันธ์ 2562
กระทรวงการคลังได้ขยายเวลาในการลงทะเบียนเข้าร่วมมาตรการฯ จากเดิมที่การลงทะเบียนจะสิ้นสุดในวันที่ 31 มกราคม 2562 โดยจะขยายเวลาลงทะเบียนออกไปจนถึงวันที่ 15 กุมภาพันธ์ 2562 เพื่อให้ประชาชนที่สนใจ แต่ยังไม่ได้ลงทะเบียน สามารถลงทะเบียนเข้าร่วมมาตรการฯ ได้
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า กระทรวงการคลังได้ขยายเวลาในการลงทะเบียนเข้าร่วมมาตรการฯ จากเดิมที่การลงทะเบียนจะสิ้นสุดในวันที่ 31 มกราคม 2562 โดยจะขยายเวลาลงทะเบียนออกไปจนถึงวันที่ 15 กุมภาพันธ์ 2562 เพื่อให้ประชาชนที่สนใจ แต่ยังไม่ได้ลงทะเบียน สามารถลงทะเบียนเข้าร่วมมาตรการฯ ได้ โดยมีรายละเอียด ดังนี้
ผู้ที่ลงทะเบียนใหม่ที่ยังไม่เคยลงทะเบียนในช่วงวันที่ 7-31 มกราคม 2562 สามารถลงทะเบียนเข้าร่วมมาตรการฯ ได้ในช่วงวันที่ 1 – 15 กุมภาพันธ์ 2562 โดยจะคํานวณเงินชดเชยจากมูลค่าภาษีมูลค่าเพิ่มที่ได้ชําระเพื่อซื้อสินค้าและบริการนับตั้งแต่วันที่ได้มีการลงทะเบียนเข้าร่วมมาตรการฯ ไปจนวันที่ 15 กุมภาพันธ์ 2562
สําหรับผู้ที่เคยได้ลงทะเบียนไว้แล้ว ในช่วงวันที่ 7 – 31 มกราคม 2562 หากประสงค์จะเพิ่มเลขที่บัญชีธนาคารที่จะนําไปชําระเงินเพื่อซื้อสินค้าและบริการตามมาตรการฯ สามารถลงทะเบียนเลขที่บัญชีธนาคารเพิ่มเติมได้ (สูงสุดไม่เกิน 10 เลขบัญชี) โดยใช้เลขประจําตัวประชาชนและอีเมล์ที่ได้เคยลงทะเบียนไว้ก่อนหน้า
กระทรวงการคลังขอเชิญชวนให้ประชาชนลงทะเบียนเข้าร่วมมาตรการฯ ได้จนถึงวันที่ 15 กุมภาพันธ์ 2562 ผ่านเว็บไซต์ www.epayment.go.th ซึ่งปัจจุบันมีธนาคารที่เข้าร่วมมาตรการฯ จํานวน 17 แห่ง ที่ให้บริการการชําระเงินทั้งรูปแบบเดบิตและ/หรือ QR Code Payment อีกทั้ง มีผู้ประกอบการร้านค้าสมัครเข้าร่วมมาตรการฯ แล้ว จํานวน 139 ร้านค้า มากกว่า 17,000 สาขา โดยประชาชนที่สนใจสามารถเข้าไปดูรายละเอียดการให้บริการการชําระเงินของแต่ละธนาคาร รายชื่อธนาคาร และรายชื่อผู้ประกอบการร้านค้าได้ทางเว็บไซต์ www.epayment.go.th
สํานักนโยบายภาษี สํานักงานเศรษฐกิจการคลัง
โทร. 0 2273 9020 ต่อ 3513, 3514
รัฐบาลไทย-ข่าวทำเนียบรัฐบาล-สภาธุรกิจสหรัฐอเมริกา – อาเซียน นำคณะนักธุรกิจสหรัฐอเมริกา หารือเกี่ยวกับการค้า การลงทุน และการส่งเสริมความร่วมมือด้านธุรกิจระหว่างสหรัฐอเมริกากับไทย
วันพฤหัสบดีที่ 22 มิถุนายน 2560
สภาธุรกิจสหรัฐอเมริกา – อาเซียน นําคณะนักธุรกิจสหรัฐอเมริกา หารือเกี่ยวกับการค้า การลงทุน และการส่งเสริมความร่วมมือด้านธุรกิจระหว่างสหรัฐอเมริกากับไทย
วันนี้ (22 มิถุนายน 2560) สภาธุรกิจสหรัฐอเมริกา – อาเซียน นําคณะนักธุรกิจสหรัฐอเมริกา โดยมีผู้บริหารบริษัท เชฟรอน คอร์ปอเรชั่น หารือเกี่ยวกับการค้า การลงทุน และการส่งเสริมความร่วมมือด้านธุรกิจระหว่างสหรัฐอเมริกากับไทย
วันนี้ (22 มิถุนายน 2560) สภาธุรกิจสหรัฐอเมริกา – อาเซียน นําคณะนักธุรกิจสหรัฐอเมริกา โดยมีนายอเล็กซานเดอร์ ซี เฟลด์แมน ประธาน USABC และนายไมเคิล มิคาลัก รองประธานอาวุโส USABC ผู้บริหารบริษัท เชฟรอน คอร์ปอเรชั่น ในฐานะประธานฝ่ายกิจการในประเทศไทยของ USABC พบปะหารือนายสมชาย หาญหิรัญ ปลัดกระทรวงอุตสาหกรรม และคณะผู้บริหารระดับสูงของกระทรวงอุตสาหกรรม เกี่ยวกับการค้า การลงทุน และการส่งเสริมความร่วมมือด้านธุรกิจระหว่างสหรัฐอเมริกากับไทย โดยเฉพาะอย่างยิ่งภายใต้บริบทนโยบายของรัฐบาลใหม่ของสหรัฐอเมริกา รวมทั้งแนวทางความร่วมมือที่บริษัทเอกชนสหรัฐอเมริกาจะสามารถสนับสนุนให้รัฐบาลไทยบรรลุเป้าหมายการดําเนินนโยบายและการปฏิรูปด้านเศรษฐกิจ ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-บิ๊กป้อม. ถก คกก. สิ่งแวดล้อม เร่งจัดการขยะพลาสติกและขยะอิเล็กทรอนิกส์
วันศุกร์ที่ 29 พฤศจิกายน 2562
บิ๊กป้อม. ถก คกก. สิ่งแวดล้อม เร่งจัดการขยะพลาสติกและขยะอิเล็กทรอนิกส์
วันที่ ๒๙ พฤศจิกายน ๒๕๖๒ เวลา ๑๐.๐๐ น. ณ ห้องอารีย์สัมพันธ์ กรมส่งเสริมคุณภาพสิ่งแวดล้อม พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการสิ่งแวดล้อมแห่งชาติ (กก.วล.) โดยมี นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติ
บิ๊กป้อม. ถก คกก. สิ่งแวดล้อม เร่งจัดการขยะพลาสติกและขยะอิเล็กทรอนิกส์
วันที่ ๒๙ พฤศจิกายน ๒๕๖๒ เวลา ๑๐.๐๐ น. ณ ห้องอารีย์สัมพันธ์ กรมส่งเสริมคุณภาพสิ่งแวดล้อมพลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการสิ่งแวดล้อมแห่งชาติ (กก.วล.) โดยมีนายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และผู้แทนหน่วยงานที่เกี่ยวข้องเข้าร่วมการประชุม
การประชุมดังกล่าวมีประเด็นที่สําคัญ ดังนี้
ที่ประชุมได้หารือ การแต่งตั้งคณะอนุกรรมการบริหารจัดการขยะพลาสติกและขยะอิเล็กทรอนิกส์ โดยมี รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธาน ร่วมกับหน่วยงานที่สําคัญ ประกอบด้วยกระทรวงอุตสาหกรรม กระทรวงมหาดไทย กระทรวงพาณิชย์ กระทรวงสาธารณสุข และสํานักงานตํารวจแห่งชาติ เพื่อแก้ไขปัญหาและกําหนดมาตรการในการจัดการขยะพลาสติกและขยะอิเล็กทรอนิกส์ให้มีประสิทธิภาพ เสริมสร้างความร่วมมือระหว่างรัฐและเอกชน เพื่อให้สอดคล้องกับสถานการณ์ปัญหาขยะพลาสติกและขยะอิเล็กทรอนิกส์ที่เกิดขึ้นภายในประเทศ และที่นําเข้าจากต่างประเทศซึ่งเพิ่มขึ้นถึง ๒๐ เท่าเมื่อเทียบกับปี ๒๕๕๗ โดยมีการดําเนินงานต่อเนื่องจากคณะอนุกรรมการเพื่อบูรณาการการจัดการขยะอิเล็กทรอนิกส์และเศษพลาสติกที่นําเข้าจากต่างประเทศอย่างเป็นระบบ ภายใต้คณะกรรมการขับเคลื่อนและปฏิรูปการบริหารราชการแผ่นดิน คณะที่ ๕ (กขป.๕) ที่ได้หมดวาระไป
นอกจากนี้ ที่ประชุมได้หารือเกี่ยวกับรายงานการประเมินผลกระทบสิ่งแวดล้อม (EIA) รวม ๓ โครงการ ได้แก่
๑) โครงการป้องกันและแก้ไขปัญหาการกัดเซาะชายฝั่งทะเลบางขุนเทียน กรุงเทพมหานครและศูนย์สํารวจและเฝ้าระวังชายฝั่ง (ภายใต้โครงการจ้างที่ปรึกษา ศึกษา ทบทวนความเหมาะสม และผลกระทบสิ่งแวดล้อม (EIA) โครงการป้องกันและแก้ไขปัญหาการกัดเซาะชายฝั่งทะเลบางขุนเทียน กรุงเทพมหานคร) ของสํานักการระบายน้ํา กรุงเทพมหานคร เพื่อเป็นการดูแลปรับปรุงพื้นที่และป้องกันการพังทลายของชายฝั่ง และรักษาพื้นที่กรรมสิทธิ์ของประชาชนไม่ให้ถูกกัดเซาะจมอยู่ในทะเลเพิ่มมากขึ้น
๒) รายงานการขอเปลี่ยนรายละเอียดโครงการในรายงานการวิเคราะห์ผลกระทบสิ่งแวดล้อม ๒ โครงการ ได้แก่ (๑) โครงการรถไฟฟ้าสายสีชมพู ช่วงแคราย - มีนบุรี กรณีเปลี่ยนแปลงตําแหน่งสถานีศูนย์ราชการนนทบุรี (PK01) และสถานีนพรัตนราชธานี (PK26) ของการรถไฟฟ้าขนส่งมวลชนแห่งประเทศไทย และ (๒) โครงการระบบขนส่งมวลชนกรุงเทพมหานคร (ส่วนช่องนนทรี - สาทร) : กรณีปรับปรุงสถานีรถไฟฟ้าตากสิน (S6) ของสํานักการจราจรและขนส่ง กรุงเทพมหานคร เพื่อปรับปรุงโครงการให้เหมาะสมกับสถานการณ์ปัจจุบัน และเพื่อให้ประชาชนเดินทางด้วยความสะดวก ปลอดภัย โดยให้เจ้าของโครงการ ดําเนินการตามมาตรการที่กําหนดในรายงานอย่างเคร่งครัดรับความเห็นของคณะกรรมการฯ ไปดําเนินการ และให้นําความเห็นของคณะกรรมการฯ เสนอ ครม. ตามขั้นตอน ต่อไป
ท้ายสุด พลเอก ประวิตร วงษ์สุวรรณ ได้กล่าวย้ํา ให้กระทรวงทรัพยากรธรรมชาติและสิ่งแวดล้อม เร่งมาตรการบริหารจัดการขยะพลาสติกและขยะอิเล็กทรอนิกส์ และขอบคุณกรรมการที่ให้ความคิดเห็นที่เป็นประโยชน์ต่อที่ประชุม
รัฐบาลไทย-ข่าวทำเนียบรัฐบาล-เอกอัครราชทูตศรีลังกาประจำประเทศไทย เข้าเยี่ยมคารวะรองนายกรัฐมนตรี ในโอกาสเข้ารับหน้าที่
วันพฤหัสบดีที่ 13 กุมภาพันธ์ 2563
เอกอัครราชทูตศรีลังกาประจําประเทศไทย เข้าเยี่ยมคารวะรองนายกรัฐมนตรี ในโอกาสเข้ารับหน้าที่
เอกอัครราชทูตศรีลังกาประจําประเทศไทย เข้าเยี่ยมคารวะรองนายกรัฐมนตรี ในโอกาสเข้ารับหน้าที่
วันนี้ (13 กุมภาพันธ์ 2563) เวลา 10.00 น. ณ ห้องรับรอง 1 ตึกบัญชาการ 1 ทําเนียบรัฐบาล นางสมันตา เค ชยสุริยะ (H.E. Mrs. Samantha K. Jayasuriya) เอกอัครราชทูตศรีลังกาประจําประเทศไทย เข้าเยี่ยมคารวะนายวิษณุ เครืองาม รองนายกรัฐมนตรี ในโอกาสเข้ารับหน้าที่ สรุปสาระสําคัญดังนี้
รองนายกรัฐมนตรีกล่าวต้อนรับและแสดงความยินดีในการเข้ารับตําแหน่ง โดยไทยและศรีลังกามีความสัมพันธ์ทางการทูตกว่า 65 ปี ทั้งยังมีพุทธศาสนาเป็นจุดเชื่อมโยงที่สําคัญทางวัฒนธรรมร่วมกันมาอย่างยาวนาน จึงเชื่อมั่นว่าเอกอัครราชทูตฯ จะทําหน้าที่ส่งเสริมความสัมพันธ์และกระชับความร่วมมือให้ใกล้ชิดยิ่งขึ้น โดยโอกาสนี้ รองนายกรัฐมนตรียังได้กล่าวแสดงความยินดีที่นายโคฑาภยะ ราชปักษา ชนะการเลือกตั้งและดํารงตําแหน่งประธานาธิบดีศรีลังกา เมื่อพฤศจิกายน 2562 ที่ผ่านมา พร้อมทั้งกล่าวขอบคุณรัฐบาลศรีลังกาที่ได้มอบหน่อต้นพระศรีมหาโพธิ์ มาปลูกไว้ที่วัดวชิรธรรมาราม จังหวัดพระนครศรีอยุธยา ซึ่งรัฐบาลไทยพร้อมจะสนับสนุนกิจกรรมเพื่อส่งเสริมความสัมพันธ์ด้านพุทธศาสนาให้แน่นแฟ้นยิ่งขึ้น
ด้านเอกอัครราชทูตฯกล่าวขอบคุณที่รองนายกรัฐมนตรีให้เข้าพบในวันนี้ และยืนยันที่จะกระชับความร่วมมือ ทั้งในระดับทวิภาคี พหุภาคีระหว่างกันให้เข้มแข็งมากยิ่งขึ้น โดยชื่นชมการดําเนินงานด้านสิทธิมนุษยชนที่รัฐบาลไทยให้ความสําคัญอย่างต่อเนื่อง อีกทั้งยินดีกับความสําเร็จในการเป็นประธานอาเซียนของไทยในปีที่ผ่านมา
ทั้งสองฝ่ายเห็นพ้องที่จะนําศักยภาพของทั้งสองประเทศสร้างความร่วมมืออย่างรอบด้าน ทั้งด้านการศึกษา การพัฒนาชนบท เกษตร ประมง วิทยาศาสตร์และเทคโนโลยี โดยเฉพาะอย่างยิ่ง การจัดทําโครงการพัฒนาชุมชนอย่างยั่งยืนตามหลักปรัชญาของเศรษฐกิจพอเพียงใน 3 หมู่บ้านของศรีลังกา ซึ่งคณะผู้แทนจากกรมความร่วมมือระหว่างประเทศ จะเดินทางไปติดตามผลการดําเนินงานในช่วงกุมภาพันธ์ 2563 และเชื่อมั่นว่าโครงการดังกล่าวจะเป็นต้นแบบสําคัญในการนําไปประยุกต์ใช้กับภาคส่วนอื่น ๆ ต่อไป
รัฐบาลไทย-ข่าวทำเนียบรัฐบาล-เที่ยวปันสุข
วันพฤหัสบดีที่ 9 กรกฎาคม 2563
เที่ยวปันสุข
เที่ยวปันสุข 3 หน่วยงาน ผนึกกําลังฟื้นฟูการท่องเที่ยวของประเทศ
บ่ายวันนี้ (3 กรกฎาคม พ.ศ. 2563) ณ การท่องเที่ยวแห่งประเทศไทย (ททท.) ถนนเพชรบุรี
นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬาเป็นประธานการแถลงข่าวมาตรการกระตุ้นการท่องเที่ยว โครงการฟื้นฟูเศรษฐกิจและสังคมภาคการท่องเที่ยวเที่ยวปันสุข ประกอบด้วยแพ็กเกจเราเที่ยวด้วยกัน และกําลังใจ พร้อมด้วยนายยุทธศักดิ์ สุภสร ผู้ว่าการ ททท.นายลวรณ แสงสนิท ผู้อํานวยการสํานักงานเศรษฐกิจการคลัง กระทรวงการคลัง และนายพยง ศรีวณิชกรรมการผู้จัดการใหญ่ ธนาคารกรุงไทย จํากัด (มหาชน) ร่วมแถลงข่าว แพ็กเกจเราเที่ยวด้วยกันรัฐบาลสนับสนุนค่าใช้จ่ายโรงแรม ที่พักให้ร้อยละ 4๐ รับE-Voucherอีกคืนละ 600 บาทส่วนสายการบินเมื่อนักท่องเที่ยวชําระค่าบัตรโดยสารแล้ว รัฐบาลคืนเงินให้กลับไปร้อยละ 40 แต่ไม่เกิน 1,000บาทต่อที่นั่ง พร้อมทั้งมอบแพ็กเกจกําลังใจ ขอบคุณอาสาสมัครสาธารณสุขประจําหมู่บ้าน (อสม.)อาสาสมัครสาธารณสุขกรุงเทพมหานคร (อสส.) และเจ้าหน้าที่โรงพยาบาลส่งเสริมสุขภาพตําบล (รพ.สต.)สนับสนุนค่าใช้จ่ายให้เที่ยวในประเทศ 2 วัน 1 คืน คนละไม่เกิน 2,000บาท
นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา กล่าวว่ามาตรการกระตุ้นการท่องเที่ยว โครงการฟื้นฟูเศรษฐกิจและสังคมภาคการท่องเที่ยว"เที่ยวปันสุข
รัฐบาลไทย-ข่าวทำเนียบรัฐบาล-รมว.ทส. เปิดการประชุมสัมมนา “Seminar during the 35th ASEAN Summit in Thailand on Circular Economy,Waste Management and Sustainability”
วันพุธที่ 6 พฤศจิกายน 2562
รมว.ทส. เปิดการประชุมสัมมนา “Seminar during the 35th ASEAN Summit in Thailand on Circular Economy,Waste Management and Sustainability”
รมว.ทส. เปิดการประชุมสัมมนา “Seminar during the 35th ASEAN Summit in Thailand on Circular Economy,Waste Management and Sustainability”
รมว.ทส. เปิดการประชุมสัมมนา “Seminar during the 35th ASEAN Summit in Thailand on Circular Economy,Waste Management and Sustainability”
วันที่ 1พฤศจิกายน 2562เวลา 09.00 น. ณ โรงแรมอินเตอร์คอนติเนนตัล นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานเปิดการประชุม “Seminar during the 35th ASEAN Summit in Thailand on Circular Economy,Waste Management and Sustainability” ซึ่งจัดขึ้นเพื่อแสดงศักยภาพและความก้าวหน้าการพัฒนาพื้นที่ EEC ให้เกิดความยั่งยืนทางเศรษฐกิจ สังคม และสิ่งแวดล้อม บนหลักการเศรษฐกิจหมุนเวียน (Circular Economy) และแลกเปลี่ยนประสบการณ์การดําเนินงานของภาครัฐและภาคเอกชนของไทยในการจัดการด้านสิ่งแวดล้อม เช่น การจัดการขยะ และการพัฒนาที่ยั่งยืนโดยการมีส่วนร่วมของชุมชน ก่อนที่จะมีการประชุมสุดยอดอาเซียน ครั้งที่ 35 และการประชุมสุดยอดเที่ยวข้อง ระหว่างวันที่ 2-4 พฤศจิกายน 2562 ที่ประเทศไทยในฐานะประธานอาเซียนเป็นเจ้าภาพ
การประชุมครั้งนี้ จัดขึ้นโดยองค์การบริหารจัดการก๊าซเรือนกระจก (องค์การมหาชน) (อบก.)ร่วมกับ สํานักงานคณะกรรมการนโยบายเขตพัฒนาพิเศษภาคตะวันออก (สกพอ.) และองค์การพัฒนาอุตสาหกรรมแห่งสหประชาชาติ (The United Nations Industrial Developments Organization-UNIDO) และ ซึ่งจะร่วมกันเผยแพร่ต้นแบบการดําเนินงาน Circular Economy มาพัฒนาเมืองอุตสาหกรรมอย่างยั่งยืน การพัฒนาอุตสาหกรรมเชิงนิเวศน์ ที่มีการจัดการปัญหาสิ่งแวดล้อม โดยพื้นที่เขตพัฒนาเศรษฐกิจพิเศษภาคตะวันออก หรือ EEC เป็นต้นแบบ รวมทั้ง นําเสนอกลยุทธ์การดําเนินงานด้านสิ่งแวดล้อมของ EEC ที่จะมีแนวทางการกําจัดขยะ การจัดการน้ํา และการพัฒนาที่ยั่งยืนในระดับภูมิภาค ซึ่งจะช่วยยกระดับการส่งเสริมอุตสาหกรรมเป้าหมายที่คู่ไปกับการนําระบบ Circular Economy มาปรับใช้อย่างยั่งยืน
นอกจากนี้ การพัฒนาพื้นที่ EEC ได้ออกแบบใช้พื้นที่ให้สอดคล้องกับการเคลื่อนย้ายประชากร และผลักดันให้บรรลุเป้าหมายทางสิ่งแวดล้อม เช่น การบริหารจัดการน้ํา การลดก๊าซเรือนกระจก และที่สําคัญคือการร่วมกันขับเคลื่อนจัดการปัญหาขยะ กับภาคประชาชน ภาคเอกชน ผู้นําท้องถิ่นอย่างต่อเนื่อง ซึ่งปัจจุบันได้ดําเนินการอย่างเป็นรูปธรรม เช่น การบริหารจัดการขยะแบบครบวงจรในพื้นที่จังหวัดระยอง หรือ Rayong Model ที่ใช้รูปแบบของโรงไฟฟ้าขยะชุมชน เป็นต้น
รัฐบาลไทย-ข่าวทำเนียบรัฐบาล-“ยุติธรรม” หารือแนวทางการช่วยเหลือเกษตรกรผู้เลี้ยงไก่ไข่ที่ได้รับความเดือดร้อน
วันพฤหัสบดีที่ 16 พฤศจิกายน 2560
“ยุติธรรม” หารือแนวทางการช่วยเหลือเกษตรกรผู้เลี้ยงไก่ไข่ที่ได้รับความเดือดร้อน
นายธวัชชัย ไทยเขียว รองปลัดกระทรวงยุติธรรม และโฆษกกระทรวงยุติธรรม เป็นประธานการประชุมหารือ เพื่อช่วยเหลือเกษตรกรจังหวัดสิงห์บุรี ที่ประสบปัญหาในการเลี้ยงไก่ไข่กับบริษัท ซีพีเอฟ จํากัด (มหาชน)
ในวันพุธที่ ๑๕ พฤศจิกายน ๒๕๖๐ เวลา ๑๓.๓๐ น.
ณ ห้องประชุมสว่างกมล ชั้น ๓ กรมคุ้มครองสิทธิและเสรีภาพ
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
นายธวัชชัย ไทยเขียว รองปลัดกระทรวงยุติธรรม และโฆษกกระทรวงยุติธรรม
เป็นประธานการประชุมหารือ เพื่อช่วยเหลือเกษตรกรจังหวัดสิงห์บุรี
ที่ประสบปัญหาในการเลี้ยงไก่ไข่กับบริษัท ซีพีเอฟ จํากัด (มหาชน)
ซึ่งมีนายเกิดโชค เกษมวงศ์จิตร ผู้เชี่ยวชาญเฉพาะด้านส่งเสริมการระงับข้อพิพาท
กรมคุ้มครองสิทธิและเสรีภาพ
พร้อมด้วยนางสาวมยุรี จําจรัส ผู้อํานวยการสํานักงานกองทุนยุติธรรม
และประชาชนที่ได้รับความเดือดร้อน เพื่อหารือและพิจารณาแนวทาง
การให้ความช่วยเหลือจากกองทุนยุติธรรมตามขั้นตอนทางกฎหมายต่อไป
รัฐบาลไทย-ข่าวทำเนียบรัฐบาล-ก.ยุติธรรม ขับเคลื่อนพัฒนาสำนักงานยุติธรรมจังหวัด เน้นบูรณาการความร่วมมือหน่วยงานในกระบวนการยุติธรรมในส่วนภูมิภาค เพื่อให้การช่วยเหลือประชาชนในทุกพื้นที่อย่างมีประสิทธิภาพและทั่วถึ
วันพุธที่ 17 ตุลาคม 2561
ก.ยุติธรรม ขับเคลื่อนพัฒนาสํานักงานยุติธรรมจังหวัด เน้นบูรณาการความร่วมมือหน่วยงานในกระบวนการยุติธรรมในส่วนภูมิภาค เพื่อให้การช่วยเหลือประชาชนในทุกพื้นที่อย่างมีประสิทธิภาพและทั่วถึ
กระทรวงยุติธรรม ขับเคลื่อนพัฒนาสํานักงานยุติธรรมจังหวัด เน้นบูรณาการความร่วมมือหน่วยงานในกระบวนการยุติธรรมในส่วนภูมิภาค เพื่อให้การช่วยเหลือประชาชนในทุกพื้นที่อย่างมีประสิทธิภาพและทั่วถึง
ในวันอังคารที่ ๑๖ ตุลาคม ๒๕๖๑ เวลา ๐๙.๐๐ น.
ณ ห้องฟินิกซ์ ๑ - ๕ ศูนย์ประชุมและแสดงสินค้าอิมแพ็ค เมืองทองธานี จังหวัดนนทบุรี
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
บรรยายพิเศษในหัวข้อ "นโยบายและยุทธศาสตร์สําคัญของกระทรวงยุติธรรม
ประจําปีงบประมาณ พ.ศ.๒๕๖๒" ภายใต้โครงการประชุมเชิงปฏิบัติการเพื่อการขับเคลื่อน
นโยบายกระทรวงยุติธรรมและชี้แจงกรอบแนวทางการดําเนินงาน ประจําปีงบประมาณ พ.ศ.๒๕๖๒
โดยมีนายวิทยา สุริยะวงค์ รองปลัดกระทรวงยุติธรรมหัวหน้าส่วนราชการในสังกัดกระทรวงยุติธรรม
และยุติธรรมจังหวัดทั่วประเทศ ตลอดจนผู้ที่เกี่ยวข้อง เข้าร่วมฯ
ปลัดกระทรวงยุติธรรมกล่าวตอนหนึ่งว่า กระทรวงยุติธรรม มีแนวทางในการขับเคลื่อนพัฒนา
สํานักงานยุติธรรมจังหวัดทั่วประเทศ ให้เป็นส่วนราชการในภูมิภาคอย่างเป็นรูปธรรม
ในฐานะเป็นหน่วยงานผู้แทนของกระทรวงยุติธรรมในระดับจังหวัด
โดยกําหนดกรอบการขับเคลื่อนสํานักงานยุติธรรมจังหวัดให้เป็นไปตามมาตรฐาน
ด้วยการประเมินเพื่อปรับปรุงประสิทธิภาพในการทํางาน ทั้งในด้านของภารกิจพื้นฐาน (Function Base)
ภารกิจยุทธศาสตร์ แนวทางปฏิรูปภาครัฐ นโยบายเร่งด่วน หรือภารกิจที่ได้รับมอบหมายเป็นพิเศษ
โดยเน้นการบูรณาการดําเนินงานกับภาคส่วนต่าง ๆ ร่วมกันหลายหน่วยงาน (Agenda Base)
รวมทั้งภารกิจของพื้นที่ ท้องถิ่น ภูมิภาค จังหวัด กลุ่มจังหวัด (Area Base)
เพื่อให้สอดคล้องและเป็นไปในทิศทางเดียวกันกับการบริหารราชการในส่วนกลาง
โดยสํานักงานยุติธรรมจังหวัดต้องมุ่งเน้นดําเนินงานตามเป้าหมายอย่างต่อเนื่อง
ทั้งด้านการผลักดันให้เกิดแผนยุทธศาสตร์จังหวัด แผนพัฒนากลุ่มจังหวัด
รวมทั้งบูรณาการความร่วมมือของหน่วยงานในกระบวนการยุติธรรมในส่วนภูมิภาค
ภายใต้คณะกรรมการพัฒนาการบริหารงานยุติธรรมระดับจังหวัด (กพยจ.)
ด้านการพัฒนาประสิทธิภาพการให้บริการแก่ประชาชน อาทิ การปรับปรุงระยะเวลาการให้บริการช่วยเหลือประชาชน
ให้เป็นไปตามเป้าหมายที่กําหนดไว้ การพัฒนาประสิทธิภาพการให้บริการของยุติธรรมชุมชน
เพื่อยกระดับสู่การเป็นหน่วยงานสนับสนุนที่เข้าถึงประชาชนได้อย่างทั่วถึง
ทั้งนี้ สํานักงานยุติธรรมจังหวัดต้องมีข้อมูลและรายงานสถานการณ์
ภาพรวมความเป็นธรรมในจังหวัดให้แก่ผู้ว่าราชการจังหวัด หรือคณะกรรมการ กพยจ. ทราบ
เพื่อใช้เป็นแนวทางในการคาดการณ์สถานการณ์อาชญากรรมเพื่อป้องกันปัญหาอาชญากรรม
รวมทั้งเป็นแนวทางในการดําเนินการตามกรอบของกระทรวงฯ
นอกจากนี้ ขอให้อัพเดทข้อมูลในศูนย์แลกเปลี่ยนข้อมูลกระบวนการยุติธรรม (DXC)
ซึ่งเป็นศูนย์กลางหลักในการเชื่อมโยงข้อมูลของหน่วยงานในกระบวนการยุติธรรม
ที่จะส่งผลต่อการอํานวยความยุติธรรมแก่ประชาชนได้อย่างสะดวก รวดเร็ว และเป็นธรรมต่อไป